**TSAB NTAWV SIV LWM TXOJ KEV THAUJ NEEG KAWM**

Cov neeg kawm ntawv uas koom nrog cov kev lom zem tawm ntawm Cheeb Tsam Tsev Kawm Ntawv cov chaw kawm ntawv, xws li cov kev xyaum, cov kev xyaum sib tw, cov rooj sib tham, cov kev sib tw, thiab cov rooj sab laj (“Cov Koom Txoos”), yuav tsum caij cov tsheb npav hauv tsev kawm ntawv los yog caij Cheeb Tsam Tsev Kawm Ntawv lwm cov kev tsheb thauj mus los. Rau cov zwj ceeb tshwj xeeb, uas muaj Cheeb Tsam Tsev Kawm Ntawv tsab ntawv tso cai, (a) niam txiv/tus neeg saib xyuas los yog lwm tus neeg laus uas raug txib, los yog (b) tus neeg kawm ntawv thauj tau nws tus kheej mus los rau ntawm (cov) Koom Txoos. Lwm tus neeg kawm ntawv los yog lwm tus neeg tsis tau nto hnub nyoog 21 xyoos tsis muaj peev xwm yuav thauj tau Neeg Kawm Ntawv rau hauv ib lub tsheb hlo li.

Ua ntej lub Cheeb Tsam Tsev Kawm Ntawv yuav tso cai kheev siv lwm txoj kev thauj mus los, yuav tsum ua tiav Tsab Ntawv Siv Lwm Txoj Kev Thauj Neeg Kawm Ntawv no xa mus rau Tsev Kawm Ntawv Lub Chaw Khiav Dej Num tom qab Tus Neeg Kawm Ntawv, Tus Neeg Kawm Ntawv leej niam leej txiv/tus neeg muaj cai saib xyuas thiab lub Cheeb Tsam Tsev Kawm Ntawv tus neeg tswj xyuas lub koom txoos kos npe rau tag. Ua ntej Tsev Kawm Ntawv Lub Chaw Khiav Dej Num yuav txais thiab yuav tso cai raws li Tsab Ntawv Siv Lwm Txoj Kev Thauj Neeg Kawm Ntawv, tus tib neeg uas yuav thauj Tus Neeg Kawm Ntawv yuav tsum teb kom tiav (a) Tsab Ntawv Siv Tus Kheej Lub Tsheb (rau cov niam txiv/cov neeg saib xyuas/cov neeg laus uas txib) los yog (b) Tsab Ntawv Siv Neeg Kawm Ntawv Lub Tsheb (yog Tus Neeg Kawm Ntawv npaj yuav tsav nws tus kheej mus los rau cov Koom Txoos).

Yog tsis xa cov ntaub ntawv tsim nyog thiab Tsev Kawm Ntawv Lub Chaw Khiav Dej Num tsis tau txais ua ntej 48 teev ntawm lub Koom Txoos, Tus Neeg Kawm Ntawv tsuas siv tau Cheeb Tsam Tsev Kawm Ntawv cov kev thauj mus los rau lub Koom Txoos xwb. Ib tug neeg kawm ntawv uas tsis ua raws li cov kev cai no yuav tsis kheev nws mus koom los yog koom tsis tau nrog lub Koom Txoos.

|  |  |
| --- | --- |
| Neeg Kawm Ntawv Npe: |   |
| (Cov) Koom Txoos: Yuav tsum teev lub Koom Txoos los yog Cov Koom Txoos rau nov: |  |
| (Cov) Hnub:  |  |
| Qhov Laj Thawj Thov: |  |
| Tus (Cov) Neeg Txib Tsav Tsheb Npe: Neeg Kawm Ntawv thiab/los yog Tus (Cov) Neeg Txib |  |

Kuv/peb pom zoo hais tias cov neeg txib tsav tsheb thiab cov tsheb tsis yog pov hwm los ntawm Cheeb Tsam Tsev Kawm Ntawv txoj kev pov hwm. Tus Neeg Kawm Ntawv, nws niam nws txiv/(cov) neeg tsaib xyuas thiab/los yog tus neeg tsav lub tsheb yeej lees ris cov teeb meem kev ua puas los yog ua mob rau lwm cov neeg. Kuv/peb pom zoo hais tias Tus Neeg Kawm Ntawv thiab txhua tus neeg nyob rau hauv lub tsheb nyias lees paub nyias cov teeb meem ntsib kev mob, raug mob los yog raug tuag los ntawm txoj kev siv lwm txoj kev thauj neeg kawm ntawv mus los no. Tus Neeg Kawm Ntawv, nws niam nws txiv/(cov) neeg muaj cai saib xyuas thiab/los yog tus neeg tsav tsheb pom zoo ntxiv yuav tsis ua plaub ntug rau lub Cheeb Tsam Tsev Kawm Ntawv thiab nws cov thawj ceev xwm, cov neeg ua hauj lwm thiab cov neeg pab dag zog pub dawb uas tshwm sim los ntawm txoj kev siv lwm txoj kev thauj neeg kawm ntawv mus los, uas txoj kev pom zoo no yuav tiv thaiv thiab zam lawv ntawm tej kev aws nuj nqis.

|  |  |  |
| --- | --- | --- |
|  |  |  |
| **Sau Neeg Kawm Ntawv Npe** | **Kos Npe** | **Hnub tim** |
|  |  |  |
| **Sau Niam Txiv/Neeg Saib Xyuas Npe** | **Kos Npe** | **Hnub tim** |
|  |  |  |
| **Sau Tus Neeg Ua Hauj Lwm Tswj Xyuas Npe** | **Kos Npe** | **Hnub tim** |
| **Hnub Uas Cheeb Tsam Tsev Kawm Ntawv Txais Tau:** | **Tu Neeg Txais/Pom Zoo:** |